# data[].attributes.attachment_link.readable_text
România are azi vocaţia schimbării reale, în schimb această vocaţie este caricaturizată de către mass-media. În numele raţiunii, mass-media instaurează noi stereotipuri şi tabuuri, împotriva cărora nimeni nu are dreptul sau puterea să se ridice, sacralizând o anumită tendinţă politică. Tendinţa evidentă este recrearea partidului unic. În ultimele luni acest lucru este mai mult decât evident. USL-ul a reuşit să reunească 5 partide politice (psd+pnl+pc+unpr+pnţ-cd) iar ARD 4 partide politice (pdl+pnţ-cd+ AC+pnr), urmând ca după 9 decembrie toţi cei nouă vectori politici să se unească! Este de notorietate faptul că senatorul Dobra, fost PDL, participă din partea USL, sau că deputatul Potor, fost PDL, joacă acum tot la USL... ceea ce evidenţiază că toţi o ARD împreună. După 9 DECEMBRIE 2012, vom avea probabil o nouă alianţă, un nou partid aproape unic, USL-ARD, în totală contradicţie cu PP-DD. În luna ce ne-a mai rămas până la votare, opinia publică va fi manipulată de către mass-media plătită pentru a stârni curente de opinie. Oricine îşi va permite să vorbească sau să se poarte altfel decât este condiţionat să o facă, riscă să fie exclus din societate.

Televiziunile transformă zilnic toleranţa, prin aşa-zişii mediatori, în mijloc de luptă contra libertăţii personale. Candidaţii USL-ului cât şi cei ai ARD-ului sunt aceiaşi pe care-i ştim de ani de zile, sunt aceiaşi care ne-au tăiat pensiile, salariile şi locurile de muncă. Sunt aceiaşi care ne-au vândut zăcămintele pe 2 bani şi ne-au trimis la cules de căpşuni. Sunt aceiaşi care ne-au tăiat pădurile şi ne-au închis minele, fabricile şi perspectivele. Sunt aceiaşi care conduc România, prin rotaţie, de 23 de ani. Cu toate acestea, opinia publică îi acceptă şi nu-i reneagă. Oare de ce? E simplu: Demonolatria (iubirea de demoni) este stârnită de "făcătorii" de curente de opinie, de aşa-zişii moderatori ai televiziunilor, prin insinuări şi confuzii voite, substituind noţiunea vagă de opinie publică unui concept concret, cel de ELECTORAT, şi pe acesta la rându-i cu voinţa naţională.
Opinia publică în acest context are fluctuaţii imprevizibile, deoarece existenţa ei nu e reală. Rezultatul numărării voturilor rămâne singura realitate incontestabilă, realitate care confirmă sau nu dacă "făcătorii" de curente de opinie au avut sau nu o inteligenţă mai mare ca şi cea a POPORULUI Român, dacă au reuşit sau nu să "caricaturizeze" voinţa naţională.
Televiziunile din România au un statut politic iresponsabil, reuşind să intre din ce în ce mai mult în sufletul populaţiei, populaţie pe care o manipulează josnic. Televiziunile acreditează ideea că modul în care ele reflectă "opinia publică" reprezintă mai corect voinţa populară decât o reprezintă parlamentul. Această rivalitate evidentă între mass-media şi parlament, pe fondul reprezentării voinţei naţionale, este destabilizatoare. Această situaţie desfiinţează democraţia în mod public înlocuind-o cu mahalagism şi demagogie. Intelectualitatea, oamenii de geniu din POPOR, sunt singurii ce mai pot interveni împotriva acestui cancer televizat şi dacă nu o vor face, sunt singurii responsabili ai dispariţiei noastre ca POPOR! Cei ce au puterea de a înţelege cele scrise vor avea cu siguranţă şi puterea de a deconspira conspiraţia, de a-i trezi pe români la viaţă, la adevăr.
Spectacolul de circ e acelaşi de 23 de ani. De 23 de ani cei trimişi în parlament reprezintă acolo interesele omului de afaceri sau oamenilor de afaceri ce l-au susţinut în campanie. Cei ce l-au votat să ajungă acolo nu mai au nicio valoare, deoarece ei au făcut-o inconştient ca urmare a manipulării, a asistării inconştiente sub hipnoză, la circul politic.
Intelectuali, scoateţi-vă prietenii, vecinii, neamurile din hipnoză! Treziţi România!
Deturnarea mandatului electoral în favoarea unor terţi trebuie să aibă un motiv, ori acest motiv la PP-DD nu există, PP-DD nu are nevoie de sponsor-terţ pentru a da cadouri electorale deoarece PP-DD nu face cadouri electorale şi e cunoscut faptul că nici în alegerile locale nu a făcut cadouri. De ce? Pentru ca autoritatea deputatului sau senatorului PP-DD să nu poată fi folosită ulterior pentru a influenţa deciziile guvernului sau ale adunării legislative în favoarea sponsorilor!
România trebuie să se gândească foarte serios următoarele zile la instituţiile sale politice! România a fost un stat democratic! România a introdus, spre pildă, sistemul de asigurări sociale şi a acordat sufragiul femeilor înainte de Franţa... şi azi suntem conduşi de un singur partid al cărui nume devine evident de la o zi la alta: USL-ARD = fostul FSN. Scăparea e una singură, o opţiune politică. Poporul are acum ca niciodată, şansa să asigure cadrul în care societatea să funcţioneze pe baza pluralismului politic.
Poporul poate să înţeleagă acum mai bine ca niciodată uitându-se spre USL, că socialismul reprezintă forma frustrată a liberalismului. Socialiştii îşi doresc să moară capra vecinului, pe care îl invidiază că posedă o capră... capitaliştii liberali vor ca vecinii să aibă cât mai puţine capre pentru a putea controla preţul caprelor. Existenţa înţelegerii între cei doi (PSD-PNL) se datorează tocmai faptului că ambii sunt adepţii materialismului. Jocul celor de la PSD şi PNL din ultimii 23 de ani este acum vizibil. Comuniştii naţionalizează, liberalii privatizează. Înţelegerea celor doi are următorul raţionament: "Naţionalizăm pierderile, ca să nu le suferim noi, şi să privatizăm apoi beneficiile, că-i păcat să rămână poporului..." Această scamatorie se face, culmea, păstrând conducerea întreprinderilor, motivând nevoia specialiştilor. Această alianţă, USL, există de 23 de ani iar pentru a da impresia de pluralism politic tot ei au creat ARD-ul. De 23 de ani, românii, săracii, s-au legănat cu iluzii, găsind că este mult mai comod să se agaţe de o speranţă ipotetică. Surpriza anului 2012 o constituie tocmai apariţia unei speranţe reale, PP-DD, ce vine a substitui speranţa ipotetică. Vor reuşi sau nu românii să se concentreze asupra unor eforturi, bazate pe voinţa proprie şi autodisciplină, pentru a urmări obiectivul propus...? Asta vom vedea pe 9 decembrie!
Doctrina "prin noi înşine" e refuzată de clasa politică din ultimii 23 de ani, pentru că politicienii ce i-am avut nu sunt în stare decât să aştepte bani cu dobânzi foarte mari de la FMI. Tragic este că şi populaţia a respins această doctrină "prin noi înşine" în ultimii 23 de ani, căci şi populaţia aşteaptă să primească ceva, nu are importanţă de unde şi cât, acest lucru fiind "văzut bine" şi în campania alegerilor locale din vară. Toată lumea aşteaptă să fie ajutată de cineva... Brucan ştia ceva, o ştia din practică, tocmai de aceea a fost desemnat de duşmanii ţării să adoarmă mentalul acestui POPOR. Soluţia ieşirii din acest marasm politic rămâne totuşi "prin noi înşine". POPORUL e singurul decident, dacă vom porni de la ideea că trebuie să răzbim prin eforturi proprii, deci "prin noi înşine" ne vom dezrobi! Dacă vom gândi astfel, vom rămâne un stat asistat în continuare şi vom risca să devenim un stat supus altor interese. Ca să nu mai spun că vom fi şi dispreţuiţi!
Lucrurile încep să se lămurească, aşa că nu-mi rămâne decât să cer celor ce încă mai cred în România să se "concentreze", să mă "contacteze" şi să-mi ofere "adeziunea". Votul tău schimbă România! De 23 de ani puterea poporului a fost schimbată în puterea câtorva şi mereu aceloraşi semi-politicieni.
Reporneşte puterea POPORULUI!
Vom avea o toamnă lungă iar pe 9 decembrie vom număra "bobocii"!

Roncea Radu
Candidat PP-DD pe Colegiul 2 (Sebeş-Blaj) la Camera Deputaţilor
[email protected]

Noile majorări ale tarifelor la GUNOIUL din Alba Iulia, votate de PNL și USR, declarate ILEGALE!

Noile majorări ale tarifelor la gunoiul menajer din Alba Iulia, votate de către consilierii locali ai PNL și USR, au fost declarate ilegale de către Instituția Prefectului - județul Alba. Scumpirile urmau să fie aplicate din toamnă, odată cu preluarea atribuțiilor de către noul operator, însă nu vor mai fi puse în practică deoarece nu respectă legea.

Aleșii locali ai PSD Alba Iulia nu au votat și nu vor vota niciun proiect de hotărâre care prevede majorări ale tarifelor în cazul utilităților, serviciilor publice, taxelor și impozitelor etc., cu excepția creșterilor ca urmare a indexării anuale cu rata inflației.

În privința gunoiului menajer, Alba Iulia s-a confruntat cu mai multe situații fără precedent în ultimii ani. În primă etapă din cauza neridicării lui, după ce primarul USR, Gabriel Pleșa, nu a găsit o vară întreagă o soluție pentru stoparea acestei crize. A doua etapă, cea care face obiectul acestui comunicat de presă, vizează probleme de altă natură: scumpirea tarifelor votată de către consilierii de dreapta nu respectă spiritul și litera legii.

Mai exact, la propunerea Asociației de Dezvoltare Intercomunitară SALUBRIS Alba, PNL și USR au votat creșterea tarifelor, mult peste prețul prevăzut în contractul de delegare din anul 2019, când a fost stabilit tariful unic pentru mai multe localități. Conform legislației, acesta nu poate fi majorat în următorii ani, ci doar ajustat, în funcție de anumiți parametri, astfel încât să fie respectată activitatea operatorului și deopotrivă interesele oamenilor.

Cu PNL și USR la cârma municipiului, Alba Iulia a devenit "un sat fără câini" în care drepturile oamenilor nu mai sunt apărate. Consilierii de dreapta votează pe bandă rulantă proiectele servite de primar, fără să își pună niciun semn de întrebare și fără să țină cont de ceea ce așteaptă de la ei tocmai cei pe care îi reprezintă în legislativul local.

Din ecuația administrării iresponsabile a acestui serviciu nu poate fi scos nici Consiliul Județean! Din cauza sa, criza gunoaielor s-a acutizat de la un an la altul, prețurile au crescut, iar serviciile sunt necorespunzătoare. Halda ecologică de la Galda de Jos, care trebuia să fie funcțională din anul 2015, nu are capacitate suficientă de a prelua toate deșeurile menajere rezultate în urma activităților noastre zilnice.

Alba Iulia ar fi trebuit să fie în etapa colectării selective, a depozitării subterane a deșeurilor menajere și nicidecum în această situație rușinoasă din istoria sa recentă!

Consilierii locali PSD Alba Iulia:
Bogdan Medrea,
Narcisa-Ioana Bărbuleț,
Alin Stanciu,
Dana Nanu

Participare la servicii sociale, socio-medicale si culturale în cadrul unui Centru multifuncțional; sprijin pentru copii să urmeze școala; consultații medicale gratuite; adulți calificați în meserii cerute pe piața muncii; participare la competiții sportive, acestea sunt câteva dintre avantajele de care se vor bucura sute de familii, prin participarea gratuită la proiectul „O nouă viață în "Lumea Nouă" - Alba Iulia".
Proiectul este derulat de UAT Municipiul Alba Iulia, în parteneriat cu Direcția de Asistență Socială ALBA IULIA și cu Liceul Tehnologic „Alexandru Domșa".
Lansarea proiectului a avut loc joi, 12 august 2021.

Punctăm, mai jos, principalele servicii gratuite la care vor participa beneficiarii direcți ai proiectului:
* 360 persoane din teritoriul SDL vor fi consiliate profesional
* 180 persoane vor fi instruite profesional prin intermediul a minim 12 sesiuni de cursuri organizate și
desfășurate în meserii cu căutare pe piața muncii
* 180 persoane vor beneficia de mediere pe piața muncii, din care 90 de persoane vor fi angajate
* 455 persoane din SDL/ZUM vor beneficia de servicii sociale și socio-medicale
* 200 de persoane din SDL/ZUM vor beneficia de servicii medicale de specialitate
* 720 persoane vor beneficia de servicii sociale, socio-medicale, medicale si culturale în cadrul unui Centru multifuncțional
* 30 de copii vor fi sprijiniți pentru creșterea accesului și participării la programe educaționale
* 720 de persoane vor participa la campaniile de informare și educare, competiții sportive și acțiuni de voluntariat
„În acord cu titlul proiectului, chiar îmi doresc ca oamenii din zona Lumea Nouă să simtă cu adevărat o schimbare în viața lor, la sfârșitul implementării acestuia. Este unul dintre proiectele Primăriei care iese din zona abstractă și vine cu soluții personalizate pentru nevoile reale ale copiilor, tinerilor, vârstnicilor din această comunitate. În același timp, este una dintre pârghiile prin care ne asigurăm că vom crește atractivitatea zonei din punct de vedere ocupațional, recreativ, al calității vieții, dar și că vom stimula comunitatea din această zonă să contribuie la dezvoltarea municipiului", Gabriel Pleşa, Primarul Municipiului Alba Iulia

Obiectivul general al proiectului este reducerea numărului de persoane aflate în risc de sărăcie și excluziune socială din ZUM (Zona Urbană Marginalizată) Alba Iulia, în care există populație aparținând minorității rome, prin implementarea de măsuri integrate în contextul mecanismului DLRC, în conformitate cu politicile de creștere a calității vieții, coeziunii sociale, îmbunătățirea mediului de viață și creștere economică în întreg teritoriul SDL Alba Iulia.

Proiectul O nouă viață în "Lumea Nouă" - Alba Iulia (cod SMIS 136915, contract POCU/717/5/1/136915) este cofinanțat din Fondul Social European prin Programul Operațional Capital Uman 2014-2020.
Valoarea totală a proiectului: 7.300.994,11 lei, iar valoarea asistenței financiare nerambursabile este de 7.154.974,23 lei.
Durata de derulare a proiectului: până la 31.12.2023.

O delegație a Partidului Mișcarea Populară Alba , formată din președintele Clement Negruț, consilierul județean Barstan Filofteia, reprezentant al moților în Consiliul Județean Alba, președintele P.M.P. Sohodol Mihețiu Nicolae și consilierii locali : Moldovan Daniela, Petrașcu Cornel , Ganga Gheorghe , s-a deplasat în Comuna Sohodol, localitate grav afectată de furia naturii în data de 15 iulie 2021.
Această acțiune a avut ca scop ajutorarea unor familii cu venituri modeste, cărora le-au fost afectate gospodăriile. Ajutorul Partidului Mișcarea Populară Alba a constat în sume de bani, colectați de la membrii P.M.P. Alba, sume care sperăm să fie de folos familiilor greu încercate.

Mulțumim tuturor celor implicați. Putere, încredere și speranță tuturor moților afectați de inundații!

Biroul de presă PMP Alba.

Președinte PMP Alba
Clement Negruț

# data[].attributes.attachment_link.title
Radu Roncea: ''SĂ vorbim despre România!'' | Ziarul Unirea

# data[].attributes.attachment_link.description
România are azi vocaţia schimbării reale, în schimb această vocaţie este caricaturizată de către mass-media. În numele raţiunii, mass-media instaurează noi stereotipuri şi tabuuri, împotriva cărora nimeni nu are dreptul sau puterea să se ridice, sacralizând o anumită tendinţă politică. Tendinţa evidentă este recrearea partidului unic.